মাজুলীৰ জিলা খাদ্য আৰু যোগান বিভাগৰ এটা সজাঁতী দলে জিলাখনৰ কুঁহিয়াৰ খেতিয়ক আৰু গুৰ উৎপাদনকাৰী সকলৰ সৈতে মাজুলীৰ ভিতৰুৱা ভকত চাপৰি অঞ্চলত এক আলোচনাত মিলিত হয়। মাজুলীৰ অতিৰিক্ত উপায়ুক্ত চিন্মই নাথৰ পৰামৰ্শ অনুযায়ী সজাঁতী দলটোৱে বৰ্তমান অসমত লালিগুৰৰ বিক্রীৰ ক্ষেত্ৰত থকা প্ৰতিবন্ধকতাৰ বাবে স্থানীয় গুৰ উৎপাদনকাৰী সকলে সন্মুখীন হোৱা অসুবিধাসমূহৰ বিষয়ে আলোচনা কৰে।
মাজুলীৰ ভিতৰুৱা ভকত চাপৰি অঞ্চলত অনুষ্ঠিত উক্ত বৈঠকত মাজুলীৰ খাদ্য সুৰক্ষা বিষয়া সমীৰণ বৰুৱা আৰু মাজুলীৰ খাদ্য আৰু অসামৰিক যোগান উপ পৰিদৰ্শক ৰাজীৱ মৰাণ আৰু বিশ্বজিত সোণোৱাল উপস্থিত থাকে।
বিষয়াকেইগৰাকীয়ে জনাই যে মানুহে খোৱাৰ বাবে উৎপাদিত স্থানীয় গুৰৰ বিক্ৰীৰ ওপৰত কোনোধৰণৰ প্ৰতিবন্ধকতা নাই, মাথো লালিগুৰৰ ওপৰতহে এই প্ৰতিবন্ধকতা আছে।
ইয়াৰ উপৰি সভাত খাদ্য সুৰক্ষা বিষয়া সমীৰণ বৰুৱাই কৃষক সকলক কি দৰে সুৰক্ষিতভাৱে খোৱাৰ উপযোগী গুৰ তৈয়াৰ কৰিব লাগে সেই সম্পৰ্কে অৱগত কৰাৰ লগতে খাদ্য সুৰক্ষা বিভাগৰ পৰা গুৰ উৎপাদন কৰোঁতা সকলক প্ৰয়োজনীয় অনুজ্ঞাপত্ৰ অথবা পঞ্জীয়নপত্ৰ সংগ্ৰহ কৰাৰ পৰামৰ্শ দিয়ে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
